கேள்வி: கி. சிவநேசன் - அரசியலில் பற்றி நீங்கள் என்ன அறிந்துள்ளீர்கள்?
பதில்: இலங்கை நாடாளுமன்றத் தேர்தல், 2004 சிவனேசன் தமிழ்த் தேசியக் கூட்டமைப்பு வேட்பாளராக யாழ்ப்பாணம் தேர்தல் மாவட்டம் போட்டியிட்டு 43,730 விருப்பு வாக்குகள் பெற்று இலங்கை நாடாளுமன்றம் சென்றார்.
கேள்வி: கி. சிவநேசன் - படுகொலை பற்றி விளக்கவும்.
பதில்: 2008 மார்ச் 6 அன்று, சிவனேசன் கொழும்பு நாடாளுமன்றத்தில் இருந்து ஏ-9 நெடுஞ்சாலை (இலங்கை) வழியாக மல்லாவி நோக்கிப் பயணம் செய்தார். வவுனியா மாவட்டம் ஓமந்தையில் உள்ள தமிழீழ விடுதலைப் புலிகள் சோதனைச் சாவடியைக் கடந்து சென்று 30 நிமிடங்களின் பின்னர், பிற்பகல் 1:20 மணியளவில், சிவனேசன் சென்ற வாகனம் ஓஒமந்தை சாவடியில் இருந்து 35 கி.மீ. தொலைவில் மாங்குளம் அருகே சென்று கொண்டிருந்தது. அப்போது கிளைமோர் கண்ணிவெடிகள் ஒரே நேரத்தில் வெடித்தன. சிவனேசனின் வாகன ஓட்டுனர் பெரியண்ணன் மகேசுவரராசா அதே இடத்தில் உயிரிழந்தார். சிவனேசன் மாங்குளம் மருத்துவமனைக்குக் கொண்டு செல்லப்பட்டு அங்கு உயிரிழந்தார். இத்தாக்குதலை இலங்கைப் படைத்துறை மேற்கொண்டதாக மீது தமிழ்த் தேசியக் கூட்டமைப்பு குற்றஞ்சாட்டியது. படையினரின் ஆழ ஊடுருவித்தாக்கும் படையணியினரே காரணம் என அவர்கள் கூறினர். சிவனேசன் இலங்கை இராணுவத்தினரால் தான் அச்சுறுத்தப்படுவதாக முன்னர் தெரிவித்திருந்தார்.[http://www.lankanewspapers.com/news/2008/2/24993.html K. Sivanesan] இவரது வாகனம் 2007 ஆம் ஆண்டிலும் கிளைமோர் தாக்குதலுக்கு உள்ளானது. இக்குற்றச்சாட்டுகளை இராணுவம் மறுத்தது. 2008 மார்ச் 7 இல் விடுதலைப் புலிகள் சிவனேசனுக்கு மாமனிதர் விருது வழங்கிக் கௌரவித்தது.